
DR.30.6.2005 11 
 
 Dato' Paduka Haji Badruddin bin Amiruldin: Kemudian tenaga kerja tak cukup. 
Jadi, apa masalah-masalah yang dihadapi kalaulah kerajaan telah mengiktirafkan sebagai 
bandar raya tetapi tidak memberi peruntukan yang secukupnya menyebabkan bandar raya 
itu tidak nampak status bandar raya dan ini tidak menggembirakan…. 

 Tuan Yang di-Pertua:  Baik. 

 Dato' Paduka Haji Badruddin bin Amiruldin:  ...pembayar-pembayar cukai. 

 Tuan Yang di-Pertua:  Baik, sila jawab. 

 Dato' Paduka Haji Badruddin bin Amiruldin:  Terima kasih Tuan Yang di-
Pertua.  Thank you very much. [Ketawa]  

 Datuk Azizah binti Mohd. Dun:  Terima kasih Yang Berhormat bagi Jerai, orang 
Kedah. Soalan Yang Berhormat  berkenaan dengan status bandar raya ini sebenarnya 
keluar daripada soalan yang dikemukakan. Jadi, beginilah Yang Berhormat, kita akan nanti 
bagi kepada Yang Berhormat apakah dia syarat-syarat bagaimana sebuah majlis itu boleh 
dinaikkan jadi bandar raya ataupun majlis daerah dinaikkan kepada Majlis Perbandaran dan 
sebagainya, kita hantar kepada Yang Berhormat secara bertulis. 

  Berkenaan dengan lawatan ke luar negara itu, ini sebenarnya di bawah kuasa 
Majlis-majlis.  PBT ini sebenarnya di bawah kuasa kerajaan-kerajaan negeri. Begitu juga 
majlis-majlis tersendiri mempunyai kuasanya. Ia sebuah kerajaan yang ketiga dalam negara 
kita. Jadi, keputusan untuk mereka keluar negeri ataupun keluar negara ataupun melawat 
ke tempat-tempat lain terpulang kepada mereka, bukan di bawah kuasa kementerian kita, 
Yang Berhormat. Terima kasih. 

 Dato' Dr. Tan Kee Kwong: Terima kasih Tuan Yang di-Pertua, Soalan tambahan. 
Walaupun kita tadi dengar ada banyak garis panduan untuk keselamatan pejalan kaki, 
masih ada banyak halangan tentang  keselamatan pejalan kaki seperti kiosk telefon seperti 
yang diletakkan oleh syarikat-syarikat Telekom dan juga penjaja-penjaja yang meletak meja 
dan kerusi sewenang-wenangnya. Saya minta Yang Berhormat Timbalan Menteri bilakah 
pihak kerajaan tempatan boleh tindakan cepat dan keseluruhan, tak mahu ambil tindakan 
ad hoc, pastikan perkara ini. 

 Datuk Azizah binti Mohd. Dun: Terima kasih Yang Berhormat. Tadi saya 
tunjukkan buku kecil ini yang telah diedarkan kepada semua PBT, langkah-langkah garis 
panduan ini telah pun dibentangkan oleh semua negeri. Setakat ini sembilan negeri telah 
pun mengembalikan maklum balas  (feedback) mereka kepada kementerian dan kita dapati 
ada beberapa PBT yang telah melaksanakan garis panduan yang telah kita sampaikan 
kepada mereka melalui buku yang ada ilustrasinya, termasuklah tadi yang disebutkan oleh 
Yang Berhormat itu berkenaan dengan kedai-kedai yang dengan sewenang-wenangnya 
sahaja meletakkan kerusi-kerusi dan juga meja-meja mereka di tempat-tempat berjalan kaki 
juga.  Kita telah masukkannya di dalam ilustrasi garis panduan ini dan kita amat berharap 
supaya pihak negeri-negeri akan memastikan PBT–PBT mereka melaksanakan garis 
panduan seperti mana yang telah kita tunjukkan di dalam ilustrasi ini.   

 Dengan demikian, kebimbangan kita tentang masalah keselamatan yang dihadapi 
oleh pejalan-pejalan kaki akan dapat ditangani dengan sebaik mungkin.  Jadi, kita berharap 
kepada PBT semua dapat melaksanakan dengan garis panduan yang telah pun kita 
bentangkan kepada mereka ini. Terima kasih. 

 

7. Tuan Salahuddin bin Ayub [Kubang Kerian] minta Perdana Menteri menyatakan 
kesan-kesan positif pelaksanaan sistem cuti pada hari Sabtu pertama dan ketiga setelah 
beberapa tahun ia dilaksanakan sehingga kerajaan terdorong untuk mengadakan sistem 
kerja lima hari seminggu. 

 Setiausaha Parlimen di Jabatan Perdana Menteri [Dato' Mohd Johari bin 
Baharum]:  Terima kasih Yang Berhormat. Tuan Yang di-Pertua, kerajaan telah 
melaksanakan cuti hari rehat Sabtu pada hari Sabtu minggu pertama setiap bulan mulai 
Januari 1999 dan seterusnya hari Sabtu minggu ketiga setiap bulan mulai Februari 2000. 
Cuti hari Sabtu minggu pertama dan ketiga pada tiap-tiap bulan ini merupakan satu 



Dato' Paduka Haji Badruddin bin Amiruldin: Kemudian tenaga kerja tak cukup. Jadi, apa masalah-masalah yang dihadapi kalaulah kerajaan telah mengiktirafkan sebagai bandar raya tetapi tidak memberi peruntukan yang secukupnya menyebabkan bandar raya itu tidak nampak status bandar raya dan ini tidak menggembirakan.... Tuan Yang di-Pertua: Baik. Dato' Paduka Haji Badruddin bin Amiruldin: ...pembayar-pembayar cukai. Tuan Yang di-Pertua: Baik, sila jawab. Dato' Paduka Haji Badruddin bin Amiruldin: Terima kasih Tuan Yang di- Pertua. Thank you very much. [Ketawa] Datuk Azizah binti Mohd. Dun: Terima kasih Yang Berhormat bagi Jerai, orang Kedah. Soalan Yang Berhormat berkenaan dengan status bandar raya ini sebenarnya keluar daripada soalan yang dikemukakan. Jadi, beginilah Yang Berhormat, kita akan nanti bagi kepada Yang Berhormat apakah dia syarat-syarat bagaimana sebuah majlis itu boleh dinaikkan jadi bandar raya ataupun majlis daerah dinaikkan kepada Majlis Perbandaran dan sebagainya, kita hantar kepada Yang Berhormat secara bertulis. Berkenaan dengan lawatan ke luar negara itu, ini sebenarnya di bawah kuasa Majlis-majlis. PBT ini sebenarnya di bawah kuasa kerajaan-kerajaan negeri. Begitu juga majlis-majlis tersendiri mempunyai kuasanya. Ia sebuah kerajaan yang ketiga dalam negara kita. Jadi, keputusan untuk mereka keluar negeri ataupun keluar negara ataupun melawat ke tempat-tempat lain terpulang kepada mereka, bukan di bawah kuasa kementerian kita, Yang Berhormat. Terima kasih. Dato' Dr. Tan Kee Kwong: Terima kasih Tuan Yang di-Pertua, Soalan tambahan. Walaupun kita tadi dengar ada banyak garis panduan untuk keselamatan pejalan kaki, masih ada banyak halangan tentang keselamatan pejalan kaki seperti kiosk telefon seperti yang diletakkan oleh syarikat-syarikat Telekom dan juga penjaja-penjaja yang meletak meja dan kerusi sewenang-wenangnya. Saya minta Yang Berhormat Timbalan Menteri bilakah pihak kerajaan tempatan boleh tindakan cepat dan keseluruhan, tak mahu ambil tindakan ad hoc, pastikan perkara ini. Datuk Azizah binti Mohd. Dun: Terima kasih Yang Berhormat. Tadi saya tunjukkan buku kecil ini yang telah diedarkan kepada semua PBT, langkah-langkah garis panduan ini telah pun dibentangkan oleh semua negeri. Setakat ini sembilan negeri telah pun mengembalikan maklum balas (feedback) mereka kepada kementerian dan kita dapati ada beberapa PBT yang telah melaksanakan garis panduan yang telah kita sampaikan kepada mereka melalui buku yang ada ilustrasinya, termasuklah tadi yang disebutkan oleh Yang Berhormat itu berkenaan dengan kedai-kedai yang dengan sewenang-wenangnya sahaja meletakkan kerusi-kerusi dan juga meja-meja mereka di tempat-tempat berjalan kaki juga. Kita telah masukkannya di dalam ilustrasi garis panduan ini dan kita amat berharap supaya pihak negeri-negeri akan memastikan PBT-PBT mereka melaksanakan garis panduan seperti mana yang telah kita tunjukkan di dalam ilustrasi ini. Dengan demikian, kebimbangan kita tentang masalah keselamatan yang dihadapi oleh pejalan-pejalan kaki akan dapat ditangani dengan sebaik mungkin. Jadi, kita berharap kepada PBT semua dapat melaksanakan dengan garis panduan yang telah pun kita bentangkan kepada mereka ini. Terima kasih. 7. Tuan Salahuddin bin Ayub [Kubang Kerian] minta Perdana Menteri menyatakan kesan-kesan positif pelaksanaan sistem cuti pada hari Sabtu pertama dan ketiga setelah beberapa tahun ia dilaksanakan sehingga kerajaan terdorong untuk mengadakan sistem kerja lima hari seminggu. Setiausaha Parlimen di Jabatan Perdana Menteri [Dato' Mohd Johari bin Baharum]: Terima kasih Yang Berhormat. Tuan Yang di-Pertua, kerajaan telah melaksanakan cuti hari rehat Sabtu pada hari Sabtu minggu pertama setiap bulan mulai Januari 1999 dan seterusnya hari Sabtu minggu ketiga setiap bulan mulai Februari 2000. Cuti hari Sabtu minggu pertama dan ketiga pada tiap-tiap bulan ini merupakan satu.